Vincent de Paul

Svätý **Vincent de Paul** alebo **Vincent Depaul** (* 24. apríl 1581, Pouy, Francúzske kráľovstvo – † 27. september 1660, Paríž, Francúzske kráľovstvo) bol francúzsky rímskokatolícky kňaz a rehoľník. Je zakladateľom Misijnej spoločnosti (známej aj pod názvami vincentíni či lazaristi), ktorá sa venuje pastoračnej a charitatívnej činnosti. Založil aj ženský rehoľný rád Dcéry kresťanskej lásky (vincentky), ktorý opatroval siroty alebo sa staral o ranených vojakov. 

Za blahoslaveného ho vyhlásil pápež Benedikt XIII. v roku 1729 a svätorečil ho Klement XII. v roku 1737. Je označovaný za *Otca chudobných* a v roku 1885 ho pápež Lev XIII. vyhlásil za patróna kresťanských charitatívnych organizácií. Vincentíni majú od roku 1852 svoje zastúpenie aj na Slovensku.

## Život

### Na ceste stať sa kňazom
Vincent de Paul sa narodil 24. apríla 1581 vo francúzskom Pouy (dnes Saint-Vincent-de-Paul) na úpätí Pyrenejí. Jeho otec bol chudobný roľník. Vincent bol tretím dieťaťom zo šiestich, z toho dve boli sestry. Už od detstva rád vyhľadával súkromnú modlitbu. Vzdelávali ho františkáni v Dax. Bol temperamentný, mal rád humor a dynamický život. Aby finančne nezaťažoval svojich rodičov, privyrábal si doučovaním, najmä synov sudcu Cometa v Pouy. Stade od roku 1597 začal študovať na univerzite v Toulouse. (Kvôli finančným nákladom jeho otec predal voly aj voz.) V roku 1596 prijal subdiakonské svätenie a tonzúru.

Za kňaza bol vysvätený 23. septembra 1600 vo veku 19 rokov. Primičnú sv. omšu slávil údajne v malej kaplnke v lesoch, aby sa mohol plne sústrediť na tento slávnostný okamih. Pokračoval v ďalších štúdiách v Zaragoze a v Toulouse. Niektoré zdroje uvádzajú, že bol v roku 1605 zajatý tromi moslimskými pirátmi v Stredozemnom mori počas cesty z Marseilles do Narbonne. Bol predaný do otroctva a následné dva roky slúžil v Tunisku, pričom mal hlásať o Kristovi a učiť okolitých ľudí žalmy. Následne mal ujsť v roku 1607 do Avignonu. Viacerí autori však tieto udalosti považujú za legendu. Po pobyte vRíme, kde strávil jeden rok, začal slúžiť v roku 1609 ako kňaz na dvore Margity z Valois. Väčšinu života prežil v Paríži. Počas desiatich rokov viedol len jednoduchý klerický život, ktorý mu kňazstvo ľahko zabezpečovalo. Vystupoval pokorne, ale majestátne.

### Duchovné obrátenie
Jeho vnútorný prerod nastal postupne, pričom ho ovplyvnil Pierre de Bérulle (ktorý sa neskôr stal kardinálom), ako aj František Saleský, s ktorým sa aj osobne stretol v roku 1618. O rok neskôr sa stretol aj s Janou Františkou Frémyot de Chantal. Postupne sa Vincent zaviazal slúžiť celý život chudobným. Začal sa viac modliť a intenzívnejšie prežívať slávenie sv. omše.
[vľavo|náhľad|Kázanie sv. Vincenta de Paul (Antoine Hérisset, [1737, rytina)]]
V roku 1612 bol Vincent priradený do farnosti Clichy na predmestí Paríža. Na žiadosť kardinála Bérulla sa stal duchovným v talianskej šľachtickej rodine generála Emmanuela de Gondi, pričom mal na starosti hlavne vzdelávanie šľachticových detí. Zotrval tu zhruba štyri roky. Stres a vyčerpanie mu v roku 1616 spôsobili silné zdravotné problémy. O jeho vplyve na rodinu Gondi svedčí fakt, že jeden zo synov sa stal významným vojvodom a druhý kardinálom. 

Z tohto obdobia je zachovaný aj príbeh o umierajúcom mužovi, ktorý bol všeobecne známym kresťanom. Vincent de Paul o tom uviedol: *„Vyšlo najavo, že tento človek bol zaťažený [[Hriech|hriechmi]], ktoré nevyznával pri [[Spoveď|spovediach]]. Sám to povedal grófke de Gondi po svojej spovedi, že by bol určite zatratený, keby si nebol vykonal generálnu spoveď. Zakrátko zomrel. Madame de Gondi jasne spoznala dôležitosť generálnej spovede a priala si, aby som o nutnosti dobrej spovede kázal v kostole na Sviatok obrátenia sv. [[Pavol (apoštol)|Pavla]]. Pán Boh požehnal túto kázeň natoľko, že si všetci miestni obyvatelia vykonali generálnu svätú spoveď. Nastala taká tlačenica, že sme museli zavolať na výpomoc dvoch pátrov [[Spoločnosť Ježišova|jezuitov]], ktorí tiež kázali, katechizovali a spovedali.“****' Je pravdepodobné, že sa práve tu vo Vincentovi zrodila túžba venovať sa [[Misionár|misionárskej]] činnosti.******

=== Zakladanie spoločenstiev ===

Od roku [[1617]] bol farárom v Châtillon-les-Dombes. V tejto farnosti si uvedomil, že je potrebné organizovať dobročinnosť ľudí. Vytváral ''Bratstvá kresťanskej lásky'' (dnes ''Medzinárodné združenie spolkov kresťanskej lásky''),*****'' pričom prvé zdokumentované organizované spoločenstvo založil [[23. august|23. augusta]] [[1617]]. Popri tom v roku [[1623]] ukončil doplnkové štúdiá a získal [[Licenciát kánonického práva|licenciát z cirkevného práva]]. V roku [[1625]] založil [[Kňaz|kňazskú]] kongregáciu **Misijnú spoločnosť** (dnes [[Misijná spoločnosť svätého Vincenta de Paul|Misijná spoločnosť sv. Vincenta de Paul)]], ktorej cieľom bolo znovunastolenie flexibilnejšieho apoštolského života s kratšími a efektívnejšími kázaniami a misijná činnosť. [[Paríž|Parížsky]] [[arcibiskup]] mu tieto aktivity schválil už [[26. apríl|26. apríla]] [[1626]]. Novyvytvorené bratstvo dostalo pápežský súhlas v roku [[1631]] od [[Urban VIII.|Urbana VIII.]] Pomenovanie **lazaristi** pochádza z parížskeho kostola sv. Lazára, ktorý dostali do svojej správy v roku [[1633]]. Známi sú aj pod menom **vincentíni**. Od roku [[1636]] sa desať misionárov stalo [[Vojenský kaplán|vojenskými kaplánmi]].

Vincent de Paul spolu s [[Lujza de Marillac|Lujzou de Marillac]] (ktorá ho po po smrti šľachtičnej de Gondi požiadala o duchovné vedenie) založil [[29. november|29. novembra]] [[1633]] aj ženskú rehoľu **Dcéry kresťanskej lásky*' (dnes [[Spoločnosť Dcér kresťanskej lásky sv. Vincenta de Paul]]). Išlo o prvú ženskú "rehoľu", ktorej členky neboli oddelené od sveta [[Klauzúra|klauzúrou]] a ani nemuseli skladať večné sľuby. Ich poslaním bola starostlivosť o chorých a chudobných. Práve [[Lujza de Marillac]] vedela pohotovo zhmotniť Vincentovu túžbu, aby sa do dobročinných aktivít zapájalo viac žien. Miestny [[biskup]] schválil túto rehoľu v roku [[1655]] a pápež [[Klement IX.]] jej dal svoj súhlas v roku [[1668]].


Už počas svojho života sa Vincent de Paul stal legendárnym. Jeho [[Charizma (sociológia)|charizma]] priťahovala ľudí zo všetkých sociálnych skupín. Snažil sa v každom chudobnom vidieť [[Ježiš Kristus|Ježiša Krista]]. Ku ľuďom v akejkoľvek núdzi pristupoval s čo najväčšou [[Pokora|pokorou]] a vierou v [[Boh|Božiu]] Prozreteľnosť. V jeho charitatívnych dielach mu pomáhali svojimi milodarmi hlavne bohaté ženy. Konal tiež zbierky pre obete vojen v [[Lotrinsko (historické územie)|Lotrinsku]], ktoré zároveň sužoval veľký [[hladomor]]. Keďže jeho spoločenstvo vyvolalo v spoločnosti nadšenie a vstupovalo do neho mnoho ľudí, poslal misionárov do [[Poľsko|Poľska]], [[Írsko|Írska]], [[Škótsko|Škótska]], [[Tunisko|Tuniska]], [[Alžírsko|Alžírska]] či na [[Madagaskar]]. Svojim misionárom pripomínal, aby k [[Protestantizmus|protestantom]] pristupovali ako k bratom s rešpektom a láskou. 

Vincent počas celého života evanjelizoval bohatých, ale venoval sa aj chudobným, utláčaným, [[Sirota (dieťa)|sirotám]], [[Prostitúcia|prostitútkam]] a i. Vždy keď videl niekoho ležať na ceste, zohol sa k nemu a ak bol dotyčný [[Choroba|chorý]], zaviezol ho do nemocnice. Zakladal tiež [[Detský domov|detské domovy]]. Dbal o každodenné rozjímanie, čítanie [[Breviár|breviára]] a slávenie [[Omša (bohoslužba)|sv. omše]].  Niektorí mu vyčítali jeho pomalosť v rozhodovaní, ale Vincent dával priestor [[Božia vôľa|Božej vôli]], ktorá mu mala ukázať potrebný smer.

=== Spor s kardinálom Mazarinom ===
[[Súbor:Antoine Hérisset - Saint Vincent de Paul visitant Louis XIII sur son lit de mort.jpg|náhľad|Sv. Vincent de Paul navštevuje [[Ľudovít XIII.|Ľudovíta XIII.]] na jeho smrteľnej posteli (Antoine Hérisset, 1737, rytina)]]
Vincent sa vyhraňoval proti [[Jansenizmus|jansenizmu]], ktorý vo [[Francúzsko|Francúzsku]] rozosieval [[pesimizmus]]. Stal sa vplyvným aj na dvore francúzskej regentky [[Anna Habsburská (1601 – 1666)|Anny Habsburskej]], ktorá si veľmi vážila jeho rady. Po smrti kráľa [[Ľudovít XIII.|Ľudovíta XIII.]], pri ktorého [[Smrť|smrteľnej]] posteli Vincent stál, ho kráľovná-vdova ho vymenovala za člena Rady pre cirkevné záležitosti, ktorej cieľom bolo vymenovávanie nových [[Biskup|biskupov]]. Vincentovým hlavným kritériom bola Božia sláva. Na čele tejto komisie stál [[kardinál]] [[Jules Mazarin|Mazarin]], ktorého však Vincent de Paul často konfrontoval. Vincentovo pôsobenie vo vrcholnej politike sa skončilo po odvolaní kardinálom Mazarinom, ktorého Vincent žiadal o odstúpenie pre jeho obkľúčenie [[Paríž|Paríža]] a všeobecnú neobľúbenosť.

=== Smrť ===
Zhruba od roku [[1650]] trpel Vincent bolestivou zimnicou. V roku [[1656]] dostal [[Malária|maláriu]], ktorá z neho po pár rokoch spravila imobilného. Zomrel ako 79-ročný v [[Paríž|Paríži]] [[27. september|27. septembra]] [[1660]] po prijatí [[Sviatosť pomazania chorých|sviatostí]]. Keď ho po 50 rokoch [[Exhumácia (hrob)|exhumovali]], našli jeho telo neporušené.

== Uctievanie ==
Za [[Blahorečenie|blahoslaveného]] ho vyhlásil [[Benedikt XIII.]] [[13. august|13. augusta]] [[1729]]. [[Kanonizácia (cirkev)|Svätorečil]] ho [[Klement XII.]] [[16. jún|16. júna]] [[1737]]. Pápež [[Lev XIII.]] ho [[12. máj|12. mája]] [[1885]] vyhlásil za patróna [[Kresťanstvo|kresťanských]] [[Charita|charitatívnych]] spoločností. V roku [[1833]] [[Frederick Ozanam]] vytvoril Spoločnosť sv. Vincenta de Paul, ktorá je hojne zastúpená po celom svete. Vincentove telesné pozostatky sú od roku [[1830]] vystavené k verejnej úcte v [[Paríž|Paríži]] v [[Kaplnka|kaplnke]] kňazov Misijnej spoločnosti.

Vincentov sviatok bol kedysi [[19. júl|19. júla]], v súčasnosti (2023) je slávený v deň jeho [[Smrť|úmrtia]] [[27. september|27. septembra]]. Je patrónom charitatívnych spoločností a aktivít, podnikov, [[Kňaz|kňazov]], [[Väznica|väzňov]] a [[Detský domov|detských domovov]]. Býva zobrazovaný v dobovom kňazskom odeve.

Medzi viacerými existujúcimi modlitbami sa nachádzajú aj [https://www.zzm.sk/sv-vincent-de-paul-litanie/ litánie k sv. Vincentovi de Paul].

=== Uctievanie na Slovensku ===
[[Súbor:Kostol Sv. Vincenta De Paul (43633857694).jpg|náhľad|Kostol sv. Vincenta de Paul v [[Bratislava|Bratislave]] ([[2018]])]]
Jediný slovenský chrám zasvätený tomuto svätcovi sa nachádza v [[Bratislava|bratislavskom]] [[Bratislava – mestská časť Ružinov|Ružinove]]. Posvätil ho [[16. september|16. septembra]] [[2000]] [[arcibiskup]] bratislavsko-trnavskej arcidiecézy [[Monsignor|Mons]]. [[Ján Sokol]]. Hlavným [[Architekt|architektom]] bol Eduard Šutek.

[[Relikvia|Relikvie]] sv. Vincenta de Paul sa nachádzajú aj v [[Kaplnka|kaplnke]] [[Relikvia|relikvií]] u [[Františkáni|františkánov]] v [[Prešov|Prešove]]. V roku [[2019]] boli z [[Rím|Ríma]] dovezené relikvie sv. Vincenta de Paul, pričom putovali od [[26. september|26. septembra]] do [[15. december|15. decembra]] [[2019]] z [[Bratislava|Bratislavy]] po viacerých miestach na [[Slovensko|Slovensku]].

== Misijná spoločnosť sv. Vincenta de Paul na Slovensku ==

Na [[Slovensko|Slovensku]] začali pôsobiť prví misionári sv. Vincenta v [[18. storočie|18. storočí]]. Natrvalo sem prišli v roku [[1852]]. Ich prvou úlohou boli farské misie. Po útlme počas [[Prvá svetová vojna|prvej svetovej vojny]] sa ich činnosť obnovila v roku [[1922]] pod vedením Jozefa Danielika. Po uvoľnení pomerov po páde komunistického režimu sa na Slovensku utvorili tri komunity: v [[Bratislava|Bratislave]], [[Banská Bystrica|Banskej Bystrici]] a [[Košice|Košiciach]]. V súčasnosti ([[2023]]) sa znovu venujú farským misiám.

== Umenie ==

* *Monsieur Vincent* (Bernard Luc a Jean Anouilh, 1948), filmo o svätcovom živote

== Referencie ==
<references />

== Literatúra ==

* Hunermann, Viliam: *Svätý Vincent de Paul - misionár lásky.'' Spolok sv. Vojtecha, 2008, 312 s.

## Pozri aj
* Depaul Slovensko
* Rímske martyrológium
* Zoznam svätcov Katolíckej cirkvi

## Iné projekty

## Externé odkazy

* Modlitby k sv. Vincentovi
* Život sv. Vincenta de Paul  (po slovensky)
*  (po anglicky)

Kategória:Zakladatelia rádov
Kategória:Francúzski katolícki svätci
Kategória:Francúzski rímskokatolícki kňazi
Kategória:Kanonizovaní Klementom XII.
Kategória:Blahorečení Benediktom XIII.
Kategória:Osobnosti na brazílskych poštových známkach
Kategória:Osobnosti na čilských poštových známkach
Kategória:Osobnosti na nemeckých poštových známkach
Kategória:Katolícki svätci majúci sviatok 27. septembra